સગીરાને જેની સાથે પ્રેમ હતો અને હાલમાં જેલમાં છે તે જ યુવક સાથે લગ્ન કરવાં હોઇ ગમે તે રીતે જોધપુરથી ભાગી આવીને મા-બાપના ઘરે પહોંચી ગઇ, પરંતુ મા-બાપે તેના માટે ઘરના દરવાજા બંધ કરી દેતાં નિરાધાર બનેલી સગીરાએ સિવિલ હોસ્પિટલની બહાર રહેતા દર્દીઓનાં સગાં-વહાલાં વચ્ચે સમય વિતાવ્યો. નાની ઉંમર અને સુરક્ષાના મામલે કોઇ એ સમજાવતાં એણે અભયમ્ની મદદ માગી. અભયમ્ દ્વારા સગીરાનાં મા-બાપને અનેક પ્રકારની સમજાવટ દ્વારા સગીરાને આશ્રય આપવા પ્રયત્ન કરાયો હતો, પરંતુ મા-બાપે દીકરીને ઘરમાં રાખવાની ચોખ્ખી ના પાડી દેતાં છેવટે નારી સંરક્ષણ ગૃહમાં મૂકવાના પ્રયાસો વચ્ચે સગીરાના નાનીનો સંપર્ક કરાયો. નાનીને ખૂબ જ સમજાવ્યા બાદ દીકરી તેને હેરાન નહીં કરે-ભાગશે નહીં તેની બાંયધરી આપ્યા બાદ નાનીએ તેને એક વર્ષ માટે આશરો આપવાની હા પાડતાં અભયમ્ના સ્ટાફે હાશકારો લીધો હતો.